Diari Oficial de la Generalitat Valenciana


Sumari del DOGV 2779, del 27-06-1996 (1996/838599)

ACORD de 20 de maig de 1996, del Consell Rector de l'Institut Valencià d'Investigacions Agràries, pel qual convoca una beca d'especialització de titulats de grau superior.
---------------------------------------------------------------------------------------------------------------------------------------------------------------------------

### Dades del document

Número de DOGV
:   2779

Data del DOGV
:   27-06-1996

Secció del DOGV
:   ALTRES DISPOSICIONS

Número del document
:   1996/838599


Data del document
:   20-05-1996

Organisme emissor
:   Conselleria d'Agricultura i Medi Ambient

Tipus de document
:   Acord

Correcció d'errades

ACORD de 20 de maig de 1996, del Consell Rector de l'Institut Valencià d'Investigacions Agràries, pel qual convoca una beca d'especialització de titulats de grau superior.   
El Consell Rector de l'Institut Valencià d'Investigacions Agràries (IVIA), en virtut de les atribucions que li confereix l'article 6 de la llei 4/1991, de la Generalitat Valenciana, de creació de l'Institut Valencià d'Investigacions Agràries com a entitat autònoma i l'article 6 del Reglament de l'Institut, aprovat pel Decret 233/1991, del Consell, i de conformitat amb l'establit en l'Acord del mateix Consell Rector, de 14 d'abril de 1992 (DOGV 01.07.92) i del 4 de novembre de 1994, pel qual es regula l'estada d'estudiants i becaris a l'IVIA.  
Primer  
Convocar una beca per a l'especialització de titulats de grau superior sobre tema objecte del projecte, conveni o contracte d'investigació en col·laboració amb altres institucions o empreses que siguen desenvolupats a l'IVIA.  
El tema i projecte als qual s'adscriu aquesta beca serà el següent: Utilització de flora autòctona amb fins ornamentals: tècniques de formació de la planta comercial.  
Asdcrit al projecte AIR-3 CT94-2472-«Native plant species as promising ornamentals for the European market, specially adapted to low water availability and saline conditions».  
Segon  
La beca serà finançada pel projecte i a càrrec del capítol VI dels pressupostos de l'IVIA.  
Tercer  
Les bases de la beca d'aquesta convocatòria són les contingudes a l'annex del present acord.  
València, 20 de maig de 1996  
La Presidenta de l'Institut Valencià d'Investigacions Agràries  
M.ª àngels Ramón-Llin i Martínez  
Consellera d'Agricultura i Medi Ambient  
ANNEX  
Bases de la convocatòria  
1. Objectius de la beca  
L'objectiu de la beca d'especialització de titulats superiors es la formació de titulats superiors universitaris en el tema objecte del projecte, conveni o contracte d'investigació de l'IVIA, al qual s'incorporen.  
2. Requisits  
Per a optar a aquestes beques caldrà:  
- Tenir la nacionalitat espanyola.  
- Tenir el títol de llicenciat o d'enginyer superior.  
Excepcionalment es consideraran les sol·licituds presentades per enginyers superiors que tinguen pendent la qualificació del projecte fi de carrera. En aquest cas la concessió de la beca estarà condicionada a l'obtenció del corresponent títol abans del 31 de desembre de 1996.  
3. Sol·licituds i documentació  
Les sol·licituds han de dirigir-se al director de l'IVIA i podran presentar-se al registre general de la Conselleria d'Agricultura i Medi Ambient, carrer d'Amadeu de Savoia, número 2 (València), o al mateix IVIA, al quilòmetre 4,5 de la carretera de Moncada a Náquera (Moncada) o per qualsevol dels mitjans establits en l'article 66 de la Llei de Procediment Administratiu.  
En les sol·licituds s'indicarà la beca a la qual es concorre i el tema, i portaran adjunta la documentació següent:  
- Certificat acadèmic complet de les matèries cursades, on figuraran les qualificacions i dates en què es van obtenir.  
- Currículum on s'acrediten documentalment altres mèrits.  
Les sol·licituds caldrà presentar-les en el termini dels 15 dies hàbils comptadors des de l'endemà de la publicació d'aquest anunci en el Diari Oficial de la Generalitat Valenciana, abans de les 14.00 de l'últim dia.  
4. Selecció de candidats  
La comissió que avaluarà els mèrits dels aspirants i que elevarà la corresponent proposta a la presidenta de l'IVIA estarà formada pels següents membres:  
- El director de l'Institut com a president.  
- El secretari de l'IVIA com a secretari.  
- El responsable del projecte, conveni, contracte al qual s'adscriu la beca.  
- Dues persones del personal investigador de l'IVIA nomenades pel vicepresident primer de l'IVIA.  
La comissió es reunirà per a la selecció de candidats, alçarà acta de la reunió i farà una proposta raonada a la presidenta de l'Institut 15 dies després de finalitzar el termini de presentació de documentacions.  
La comissió tindrà en compte, per a la selecció dels candidats, els següents aspectes:  
- Expedient acadèmic general: s'hi atorgarà fins a un màxim de dos punts.  
- Qualificacions obtingudes en relació amb el tema objecte de la beca, tenint en compte el nombre d'assignatures de l'expedient acadèmic relacionades amb el corresponent tema. Fins a un màxim de dos punts.  
- Coneixement d'idiomes relacionats amb la literatura científica relativa al tema de la beca, valorant bé per certificat acadèmic o per estada a països on aqueixa llengua siga oficial. Fins a un màxim de dos punts.  
- Experiència prèvia professional amb temes objecte de la beca. Fins a un màxim de dos punts.  
- Cursos d'especialització relacionats amb el tema de la beca i altres mèrits. Fins a un màxim de dos punts.  
Per a millor avaluació d'aquest apartat, així com del de coneixement de llengües, cada comissió podrà convocar a aquells candidats que estime oportú per a fer una entrevista personal.  
5. Dotació  
La dotació mensual de la beca serà inicialment de 140.000 pessetes. La beca inclourà una assegurança combinada d'accident individual, intervenció quirúrgica i hospitalització.  
6. Durada de la beca  
La durada inicial d'aquesta beca serà d'un any, i podrà prorrogar-se per diferents períodes, continus o no, fins a un màxim de tres anys de gaudi efectiu de la beca. El període o períodes de concessió, possible renovació, la continuïtat o discontinuïtat dels períodes i possible rescissió seran condicionats a la durada, necessitats de la investigació i al finançament del projecte, conveni o contracte d'investigació, sobre els quals es concedeix la beca.  
7. Caràcter de les beques  
Aquesta beca no estableix cap relació laboral entre la persona beneficiària i l'IVIA, ni implica de part d'aquesta institució cap compromís en quant a la posterior incorporació del personal beneficiari a la plantilla pròpia.  
8. Obligacions dels becaris  
La beca és incompatible amb qualsevol altra retribució o ajuda.  
Els becaris han d'estar sotmesos a la normativa per la qual es regula l'estada a l'Institut d'estudiants i becaris establida per acord de 14 d'abril de 1992 (DOGV d'01.07.92) i 4 de novembre de 1994 del Consell Rector de l'IVIA.